#### 02/11/2015

**תפקיד: ממונה הנדסת חשמל חטיבתי (אגף פיתוח והנדסת נייד, חטיבת נייד)**

**מקום העבודה:** **חיפה.** בעוד כשנה צפוי מעבר **ללוד** (בצמוד למתחם תחנת הרכבת).

**היקף משרה:** 5 ימים, במשרה מלאה (9 שעות ביום. מעבר לכך תשלום שעות נוספות)

**תנאי העסקה:** עובד רכבת בהסכם קיבוצי. שכר בסיס ברוטו כ-9,500 + תשלום עבור שעות נוספות בפועל + אחזקת רכב (כ-1800 ₪ ברוטו). החזר עבור ביטוחי רכב עד 7,000 ₪ בשנה, קרן השתלמות מהיום הראשון, הכרה בוותק מקצועי וצבאי – 1% לכל שנה , אפשרות לקבלת קביעות לאחר 3 שנות וותק (בכפוף להמלצת ממונה והחלטת ועדה).

**תיאור התפקיד:**

תמיכה מקצועית והנדסית בתחום החשמל והאלקטרוניקה להנהלת חטיבת נייד, שמתחזקת ומטפלת בכל הקטרים והקרונות. להיות שותף לפרויקט חשמול הרכבות העומד בפני רכבת ישראל.

כפיפות: למנהל אגף פיתוח והנדסת נייד.

**תחומי אחריות:**

* תמיכה מקצועית והנדסית בתחום החשמל והאלקטרוניקה להנהלת החטיבה
* תמיכה מקצועית בתחום החשמל והאלקטרוניקה לפרויקטי רכש של נייד רכבתי חדש,לרבות הכנת מפרטים לרכש נייד חשמלי.
* פיקוח על תכנון וביצוע של פרויקטים בתחום החשמל והאלקטרוניקה בציוד הנייד.
* ייזום פעולות לייעול הפעילות ולחיסכון במערכת החשמל של ציוד הנייד.
* הכנת הוראות טכניות,מפרטים והוראות אחזקה בתחום החשמל והאלקטרוניקה.
* ליווי קליטת נייד והגדרת I.L.S (צב"דים,הדרכות ח"ח, ספרות וכו').
* הכנת מפרטים לשדרוג ותחזוקת מערכות חשמל ואלקטרוניקה וליווי תהליכי המכרז והתחזוקה השוטפת.
* פיתוח צב"דים לתחזוקת מערכות חשמליות,אלקטרוניות ומערכות משולבות
* ליווי והכנת חומרי הדרכה למערכות החשמל.

**דרישות:**

* בעל/ת תואר ראשון בהנדסת חשמל/ אלקטרוניקה
* ניסיון כמהנדס/ת חשמל בתחום זרם חשמל **מתח גבוה**
* ניסיון מוכח בניהול צוות של לפחות 3 עובדים
* ידע וניסיון בניהול פרויקטים בתחום החשמל (הכוונה לפרויקטים מורכבים יחסית)
* ידע וניסיון בתחום הרכבתי- יתרון
* אנגלית ברמה גבוהה

דרוש אדם מקצועי מאוד בתחום החשמל וכן אדם בעל תוקף אישי, אקטיבי ויוזם, עם יכולות ניהול והנעת קבלנים ועובדים.